Diari Oficial de la Generalitat Valenciana


Sumari del DOGV 6125, del 19-10-2009 (2009/11678)

ORDE de 15 d'octubre de 2009, de la Conselleria de Justícia i Administracions Públiques, per la qual es modifica l'Orde de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11845


Data del document
:   15-10-2009

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * telemàtica
    * petita i mitjana empresa
    * ajuda pública
    * canvi tecnològic
    * nova tecnologia
    * suport econòmic
    * empresa comercial
    * comerç electrònic
    * ajuda a les empreses

ORDE de 15 d'octubre de 2009, de la Conselleria de Justícia i Administracions Públiques, per la qual es modifica l'Orde de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2009. [2009/11490]  
L'article 9 de l'Orde de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2009 (DOCV núm. 6099, de 10 de setembre de 2009), establix un termini de presentació de sol·licituds de quaranta dies naturals a partir del dia següent al de publicació, la qual cosa determina la seua finalització el 20 d'octubre de 2009, inclusivament.  
En l'actual situació de crisi econòmica que travessa el nostre país, s'han d'adoptar mesures específiques que permitisquen combatre-la eficaçment. Una d'aquestes mesures és, precisament, fomentar i invertir en la innovació i la Societat de la Informació, en especial, entre les pimes, per a impulsar la seua productivitat i incrementar la seua competitivitat. Tal és la finalitat de les ajudes convocades en l'Orde esmentada. Per això, des dels poders públics, singularment des de la Generalitat, s'ha de garantir en tot moment que aquelles aconseguisquen els objectius previstos, i, a estos efectes, es considera necessari adoptar una decisió en relació amb les bases reguladores de la subvenció contingudes en aquella Orde, que contribuïsca a incrementar efectivament la demanda de aquelles ajudes, al mateix temps que garantisca l'execució pressupostària òptima dels fons assignats: establir un termini adequat de presentació de sol·licituds destinades a l'obtenció de les esmentades ajudes.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació d'ofici dels terminis establits que no n'excedisca de la meitat, si les circumstàncies ho aconsellen i amb això no es perjudiquen drets de tercers, havent d'adoptar tal acord abans del venciment del termini de què es tracte.  
Fent ús de les facultats que em conferix l'article 28, lletra e), de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del Text Refós de la Llei d'Hisenda Pública de la Generalitat Valenciana i amb el Decret 140/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, i a proposta de la Direcció General de Modernització.  
ORDENE   
Article únic  
Modificació de l'article 9 de l'Orde de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2009  
L'article 9 de l'Orde de 17 d'agost de 2009, de la Conselleria de Justícia i Administracions Públiques, per la qual es regulen i convoquen ajudes per a les xicotetes i mitjanes empreses de la Comunitat Valenciana per tal de promoure la utilització del negoci electrònic i, específicament, fomentar la facturació electrònica (e-FACTURA), en l'exercici 2009, queda redactat en els termes següents:  
«Article 9. Termini de presentació de sol·licituds  
El termini de presentació de sol·licituds s'estendrà des de l'endemà de la publicació d'esta orde en el DOCV fins al 30 d'octubre de 2009, ambdós inclusivament.»  
DISPOSICIONS FINALS  
Primera  
La present orde es publicarà en el Diari Oficial de la Comunitat Valenciana, així mateix, als efectes previstos en els articles 49.1, 59.5 i 59.6, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segona  
Contra l'ampliació de terminis continguda en la present orde no cal interposar cap recurs, d'acord amb el que establix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercera. Entrada en vigor  
La present orde entrarà en vigor el mateix dia de la seua publicació en el Diari Oficial de la Comunitat Valenciana.  
València, 15 d'octubre de 2009  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA